Diari Oficial de la Generalitat Valenciana


Sumari del DOGV 4873, del 29-10-2004 (2004/10752)

ORDE de 31 d'agost de 2004, de la Conselleria de Cultura, Educació i Esport, per la qual es concedix autorització d'obertura i funcionament en el nivell d'Educació Infantil, primer cicle, l'autorització d'una unitat d'Educació Especial (suport a la integració) i la modificació de l'autorització en el nivell d'Educació Infantil, segon cicle, al centre docent privat Alonai, de Santa Pola (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10651


Data del document
:   31-08-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Santa Pola
    * ensenyament privat
    * centre d'ensenyament

ORDE de 31 d'agost de 2004, de la Conselleria de Cultura, Educació i Esport, per la qual es concedix autorització d'obertura i funcionament en el nivell d'Educació Infantil, primer cicle, l'autorització d'una unitat d'Educació Especial (suport a la integració) i la modificació de l'autorització en el nivell d'Educació Infantil, segon cicle, al centre docent privat Alonai, de Santa Pola (Alacant). [2004/F10768]
  
L'expedient ha sigut iniciat a instància del representant de la titularitat del centre docent privat Alonai, número de codi 94832501, situat a la prolongació del carrer de la Mare de Déu del Carme, s/n, de Santa Pola (Alacant), el qual sol·licita l'autorització d'obertura i funcionament en el nivell d'Educació Infantil, primer cicle, i l'autorització d'una unitat d'Educació Especial (suport a la integració).
  
La Direcció General d'Ensenyament va declarar, per Resolució de 13 d'abril de 2004, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport d'Alacant, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament en el nivell d'Educació Infantil, primer cicle; l'autorització d'una unitat d'Educació Especial (suport a la integració), i la modificació de l'autorització en el nivell d'Educació Infantil, segon cicle, al centre que a continuació s'indica, en els termes que s'hi especifiquen, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.2002), i restant normativa vigent.
  
Centre: Alonai
  
Titular: Colegio Alonai, SL
  
Domicili: Prolongació del carrer Mare de Déu del Carme, s/n
  
Localitat: Santa Pola
  
Província: Alacant
  
Codi: 92371549
  
Ensenyaments i capacitat màxima que s'autoritza:
  
Educació Infantil, primer cicle, amb tres unitats i 53 llocs escolars i una unitat d'Educació Especial (suport a la integració)
  
Modificació que s'autoritza:
  
S'augmenta en un el nombre de llocs escolars d'Educació Infantil, segon cicle, de manera que el centre queda configurat en la seua totalitat amb la següent composició:
  
- 3 unitats d'Educació Infantil primer cicle, amb 53 llocs escolars, distribuïts de la següent manera:
  
· 1 unitat per a xiquets d'1 a 2 anys, amb 13 llocs escolars.
  
· 2 unitats per a xiquets de 2 a 3 anys, amb 40 llocs escolars.
  
- 3 unitats d'Educació Infantil, segon cicle, amb 74 llocs escolars.
  
- 6 unitats d'Educació Primària, amb 150 llocs escolars.
  
- 1 unitat d'Educació Especial (suport a la integració), amb 15 llocs escolars.
  
DISPOSICIONS ADDICIONALS
  
Primera
  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport d'Alacant, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 31 d'agost de 2004.
  
El conseller de Cultura, Educació i Esport,
  
ALEJANDRO FONT DE MORA TURÓN